stanford-oval/wikipedia huggingface dataset:
Civilization IV: Beyond the Sword
Uudistukset > Uudet ominaisuudet

Yritykset: uusi pelillinen uudistus, muistuttaa hieman alkuperäisen pelin uskontoja. Pelaaja pystyy perustamaan yrityksiä ja levittämää niitä ympäri maapalloa. Kukin yritys tarjoaa hyötyä tietyistä resursseista.
Vakoilu: Vakoilusysteemi on uudistettu kokonaan. Nyt se on valittavana paljon aikaisemmin pelissä, heti kun kirjoitustaito on keksitty. Vakoojien avulla pystyt myrkyttämään kaupunkien juomavesiä, terrorisoimaan rakennuksia, levittämään kulttuuria ja paljon muuta. Pelissä on myös tehty oma valikko vakoilupisteille jossa pelaaja pystyy määrittämään paljon resursseja vakoiluun haluaa ja mitä kansakuntia kohtaan pisteet ovat jaettu.
Satunnaiset tapahtumat: Lisää peliin satunnaisia tapahtumia, kuten luonnonkatastrofit, maiden väliset avioliitot ja erilaisia tehtäviä pelaajalle.
Edistynyt aloitus:  Mahdollistaa rakennusten ja joukkojen oston alussa, joten peli ei välttämättä ala pelkästään yhden uudisasukkaan turvin.
Uudistunut avaruusvoitto: Päivitetty avaruusvoitto jonka saavuttaminen on nyt vaikeampaa ja strategisempaa. Pelaajan pitää kehittää erilaisia osia avaruusalukseensa jotka lisäävät aluksen kestävyyttä ja nopeutta. Avaruusaluksen voi lähettää matkalle ennen kuin kaikki komponentit ovat liitetty, mutta silloin matkan nopeus hidastuu ja huonolla tuurilla avaruusalus ei pääse edes koskaan perille.
Uudistunut diplomatia: Diplomaattinen voitto on nyt mahdollinen paljon aikaisemmin ja peliin on myös lisätty Apostolinen palatsi jonka avulla samanuskovaiset voivat tehdä yhteisiä päätöksiä, kuten sota vääräuskovaisia vastaan, avoimet rajat tai vaikka kauppasulku tiettyä kansakuntaa kohtaan.
11 uutta skenaariota: Pelissä on myös tavallista monipuolisemmat skenaariot, aina avaruusvalloituksista fantasiamaailmaan.
Sivilisaatioille uniikit rakennukset.
Uudistukset > Uudet sivilisaatiot

Babylonia, hallitsija Hammurabi
Bysantti, hallitsija Justinianus I
Etiopia, hallitsija Zara Yaqob
Pyhä saksalais-roomalainen keisarikunta, hallitsija Kaarle Suuri
Khmerien valtakunta, hallitsija Suryavarman II
Mayat, hallitsija Pacal I
Intiaanit, hallitsija Istuva Härkä
Alankomaat, hallitsija Vilhelm I Oranialainen
Portugali, hallitsija Juhana II
Sumerit, hallitsija Gilgamesh
Uudistukset > Uudet johtajat

Boudica, Keltit
Darius I, Persia
Charles De Gaulle, Ranska
Abraham Lincoln, Amerikka
Pericles, Kreikka
Suleiman I, Osmanien valtakunta
Uudistukset > Uudet maailmanihmeet

Apostolinen palatsi: rakennuttaja on ehdolla Apostolisen palatsin päätöstentekijäksi ja mahdollistaa Apostolisen palatsin voiton.
Rio de Janeiron Kristus-patsas: lisää kulttuuritutantoa ko. kaupungissa ja poistaa anarkian uskonnon ja valtionmuutoksen vaihdosten väliltä.
Halikarnassoksen mausoleumi: lisää kulttuuritutantoa ko. kaupungissa ja lisää kultaisten aikojen pituuksia 50%.
Shwedagon Paya: avaa kaikki uskonnon asemat.
Don’t Fall Asleep

| ”Don’t Fall Asleep” Swallow the Sun |
| --- | --- | --- |

Singlen tiedot
 Albumilta: Hope
 Julkaistu: 10. tammikuuta 2007
 Tyylilaji: doom metal
 Kesto: 04.56
 Levy-yhtiö: Spinefarm
Swallow the Sunin muut singlet
| ”Forgive Her...” 2005 | ”Don’t Fall Asleep” 2007 | ”New Moon” 2009 |
Don’t Fall Asleep on Swallow the Sunin single, jonka Spinefarm Records julkaisi vuonna 2007. Se ylsi Suomen singlelistan kolmannelle sijalle.
Kappaleet

Don’t Fall Asleep – 4.56 (Edit)
These Low Lands – 5.54
Don’t Fall Asleep – 7.41
Aiheesta muualla

Albumi Don’t Fall Asleep Encyclopaedia Metallum -sivustolla (englanniksi)
Edgar von Wahl

Edgar von Wahl.
Edgar Aleksei Robert von Wahl tai de Wahl (23. elokuuta 1867 – 9. maaliskuuta 1948) oli baltiansaksalainen opettaja, matemaatikko ja kielitieteilijä, joka kehitti interlinguen, indoeurooppalaisiin kieliin perustuvan naturalistisen keinotekoisen kielen. Interlingue, joka de Wahlin elinaikana tunnettiin nimellä occidental, julkistettiin vuonna 1922.
Julkaisut

Edgar von Wahl. Flexion und Begriffsspaltung. – Linguist 1896, nr 10.
Edgar von Wahl. Ausnahmen. – Linguist 1897, nr 3.
Edgar de Wahl. [Idiom neutral reformed]. – Progres 1906, nr 6.
Julian Prorók. Ketzereien: Keimzellen einer Philosophie. Tartu, Leipzig 1906.
Edgar de Wahl. AULI = Auxiliari lingue International. – Discussiones 1909, nr 1-2.
Edgar de Wahl. L leges de derivation en verbes. – Lingua Internationale 1911, nr 1.
Edgar von Wahl. Kaiserlicher Estländischer See-Yacht-Club: historische Übersicht 1888-1913. Tallinn 1913.
Edgar de Wahl. Qual instructiones da nos li historie de lingue universal. – Kosmoglott 1922, nr 1, pp 6–8.
Edgar de Wahl. Radicarium directiv del lingue international (occidental): in 8 lingues. Tallinn 1925.
Edgar de Wahl. Interlinguistic reminiscenties. – Cosmoglotta 1927, nr 41, pp 54–64.
Edgar de Wahl. Occidental: gemeinverständliche europäische Kultursprache für internationalen Verkehr: Begründung, Grammatik, Wortbildung, vergleichende textproben. Tallinn, Viin 1928.
Edgar de Wahl, Otto Jespersen. Discussiones inter E. de Wahl e O. Jespersen. Chapelle 1935.
Edgar de Wahl. Spiritu de interlingue. Cheseaux/Lausanne, 1953.
Droitwich Spa

| Droitwich Spa |
| --- | --- |
 Victoria Square Droitwich Span keskustassa.
 fiDroitwich Spa 
 52°16′01″N, 2°09′11″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Worcestershire
Hallintopiiri:  Wychavon
Maantiede
Kokonaispinta-ala:  6,52 km²
Väestö
Väkiluku (2011):  23 504
Väestötiheys:  3 605 as./km²
 www.droitwichspa.gov.uk 
Droitwich Spa (usein Droitwich) on noin 23 500 asukkaan kaupunki Worcestershiren kreivikunnassa läntisessä Keski-Englannissa, Severniin laskevan Salwarpejoen rannalla. Kaupunki on kuuluisa mineraalilähteistään eli wycheistä, joiden vedessä on kymmenen kertaa enemmän suolaa kuin merivedessä.
Droitwichin lähteistä saatiin suolaa jo ennen normanniaikaa. Keskiajalla Englannin monarkki omisti lähteet ja peri niistä 100 punnan vuosivuokran kaupunkioikeuksia vastaan. Kylpylätoiminnasta tuli tärkeämpää kuin suolan valmistuksesta 1830-luvulla, jolloin mineraalivedellä alettiin hoitaa reumasairauksia. Suolan valmistus lakkasi vuonna 1922.
Kylpylän lisäksi Droitwitchissa on sairaaloita ja hoivakoteja vanhuksille. Kaupungissa valmistetaan myös lämmityslaitteita, metalli- ja muovituotteita sekä ruokavalmisteita.
Dorylaios

Dorylaios (m.kreik. Δορύλαιος, lat. Dorylaeus) voi viitata seuraaviin henkilöihin:
Dorylaios (100-luku eaa./1. vuosisata eaa.), Mithridates V:n sotapäällikkö
Dorylaios (100-luku eaa.–1. vuosisata eaa.), Mithridates VI:n sotapäällikkö, edellisen veljenpoika.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dorylaios”, voi hakea sivunnimihaulla, laajalla sivunnimihaulla tai tekstihaulla.
Egyptin miesten lentopallomaajoukkue

| Egypti |
| --- | --- |
Maanosaliitto:  CAVB
Valmentaja:  Mohamed Moselhy Ibrahim
Kapteeni:  Ahmed Abdelhay
Infobox OKVirheellinen NIMI-arvo: 
Egyptin miesten lentopallomaajoukkue edustaa Egyptiä kansainvälisissä lentopallokilpailuissa.
Egyptin lentopallomaajoukkue on pelannut olympialaisissa viisissä kisoissa ja sijoittunut parhaimmillaan yhdeksänneksi Rio de Janeiron olympiakisoissa 2016. MM-kilpailuihin joukkue osallistui vuonna 2018 kuudennen perättäisen ja kaikkiaan yhdeksännen kerran. Se on voittanut useita mestaruuksia Afrikan-mestaruuskilpailuissa ja Afrikan kisoissa.
Maailmanrankingissa joukkue on tällä hetkellä korkeimmalle sijoitettuna afrikkalaisjoukkueena 13:ntena.
Diane Warren

Diane Warren
Diane Eve Warren (s. 7. syyskuuta 1956) on yhdysvaltalainen lauluntekijä.
Hänen on sanottu olevan maailman menestynein naispuolinen lauluntekijä. Lähes neljäkymmentä vuotta kestäneen uransa aikana yhdeksän hänen kappaleistaan on saavuttanut myyntilistan ykkössijan ja 32 kappaletta on noussut Top Teniin.
Hänen säveltämiinsä kappaleisiin kuuluvat mm. "Un-Break My Heart" (Toni Braxton), "I Don't Want to Miss a Thing" (Aerosmith), "If I Could Turn Back Time" (Cher), "Nothing's Gonna Stop Us Now" (Starship), Don't Turn Around" (Ace of Base) ja "Rhythm Of The Night" (Debarge).
Warrenin lauluja on käytetty yli 80 elokuvassa. Hän on tehnyt lauluja useiden esittäjien levyille, ja varhaisimpia menestyksiä oli Laura Braniganille kirjoitettu ”Solitaire”, joka nousi vuonna 1983 Yhdysvaltojen listojen 7. sijalle.
Useimmat Warrenin laulut käsittelevät romanttisia aiheita. Warren ei kuitenkaan ole omien sanojensa mukaan ollut koskaan rakastunut, eikä hän ole naimisissa.
Warren otettiin Songwriters Hall of Fameen 2001.
Vuoteen 2006 mennessä hän oli saanut neljä Golden Globe- sekä seitsemän Grammy-ehdokkuutta.
Hän on ollut ehdokkaana Oscar-palkinnon voittajaksi 15 kertaa, mutta ei ole voittanut kertaakaan. Vuonna 2022 hänelle myönnettiin kunnia-Oscar.
Levyt

The Cave Sessions Vol 1 (2021)
Dokumenttielokuva

Bess Kargman: Diane Warren: Relentless. USA, 2024.  1 h 31 min.
Aiheesta muualla

Viralliset sivut (englanniksi)
David Ferrie

| David William Ferrie |
| --- | --- |

Henkilötiedot
Syntynyt: 28. maaliskuuta 1918 Cleveland, Ohio, Yhdysvallat
Kuollut: 22. helmikuuta 1967 (48 vuotta) New Orleans, Louisiana, Yhdysvallat
Ammatti:  lentäjä
David William Ferrie (28. maaliskuuta 1918 Cleveland, Ohio – 22. helmikuuta 1967 New Orleans, Louisiana) oli yhdysvaltalainen lentäjä ja antikommunisti, jonka New Orleansin piirisyyttäjä Jim Garrison väitti osallistuneen presidentti John F. Kennedyn murhan salaliittoon.
Ferrien väitettyä roolia Kennedyn murhassa tutkittiin eri viranomaisten toimesta useita kertoja vuosina 1963–1979, mutta vahvoja todisteita hänen osallisuudestaan ei löydetty.
Elämä

Ferrie syntyi 28. maaliskuuta 1918 Clevelandissa Ohiossa. Hän kärsi pälvikaljuudesta ja käytti erikoista punaista peruukkia ja liimattuja kulmakarvoja.
Ferrie opiskeli papiksi katolisessa seminaarissa, mutta keskeytti opinnot "henkisestä epävakaudesta" johtuen. Yliopisto-opintojen jälkeen Ferrie sai lentolupakirjan ja opetti koulussa ilmailua. Hänen irtisanottiin opettajan virasta hänen vietyä oppilaansa vierailulle bordelliin.
Ferrie aloitti työskentelyn lentäjänä Eastern Air Lines -lentoyhtiölle New Orleansin kaupungissa vuonna 1951. Hänen pidätettiin kaksi kertaa teini-ikäisiin poikiin kohdistuneista seksuaalirikoksista ja irtisanottiin työstään elokuussa 1961.
Ferrie oli antikommunisti ja liittyi Fidel Castron vastaisiin järjestöihin New Orleansissa 1960-luvun alussa. Lentäjän toimesta potkut saatuaan Ferrie alkoi työskennellä yksityisetsivä Guy Banisterille, joka oli ollut FBI:n agentti ja New Orleansin poliisilaitoksen apulaispäällikkö. He työskentelivät yhdessä mafiapomo Carlos Marcellon asianajajan kanssa yrittäen pysäyttää Marcellon karkottamisen Guatemalaan.
Ferrie populaarikulttuurissa

Oliver Stonen vuonna 1991 ilmestyneessä elokuvassa JFK – avoin tapaus David Ferrieta näyttelee Joe Pesci.
Vuoden 2019 elokuvassa The Irishman David Ferrieta näyttelee Louis Vanaria.
Aiheesta muualla

Kuvia tai muita tiedostoja aiheesta David Ferrie Wikimedia Commonsissa
Civilization

| Sid Meier's Civilization |
| --- | --- |

Kehittäjä:  MPS Labs
Julkaisija:  MicroProse, Koei (SNES)
Tuottaja:  Sid Meier
Suunnittelija:  Sid Meier, Bruce Shelley
Säveltäjä:  Jeff Briggs
Pelisarja:  Civilization
Julkaistu:  MS-DOSNA joulukuu 1991 Amiga 1992 Atari ST maaliskuu 1993 NEC PC-9801JP 25. syyskuuta 1992
Lajityyppi:  vuoropohjainen strategiapeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Amiga, Atari ST, Macintosh, MS-DOS, NEC PC-9801, Super Nintendo Entertainment System, PlayStation
Jakelumuoto:  CD, levyke
Lisää peliartikkeleitaVideopelien teemasivulla
Infobox OK  : 
Sid Meier's Civilization (yleisesti Civilization) on MicroProsen kehittämä vuonna 1991 julkaistu strategiapeli.
Peli on Civilization-pelisarjan ensimmäinen videopeli. Peli on julkaistu muun muassa Amigalle, Atari ST:lle, Macintoshille, MS-DOSille sekä NEC PC-9801:lle.
Pelisarjaan on julkaistu useita uudempia versioita, kuten ensimmäisen pelin jatko-osa Civilization II. Pelistä on julkaistu myös useita "klooneja".
Kehitys

Pelin suunnittelivat Sid Meier ja Bruce Shelley, joista jälkimmäinen tunsi 1980-luvulla julkaistun samannimisen lautapelin entuudestaan.
Pelin idea

Peli alkaa vuodesta 4000 eaa., josta on tarkoituksena kehittyä ja laajentua vuosisatojen halki aina moderniin aikaan ja lähitulevaisuuteenkin asti. Peli päättyy vuoteen 2050, ellei pelaaja kykene kukistaamaan kaikkia vastustajiaan (tai päinvastoin) tai jokin sivilisaatio pystyy tekemään onnistuneen avaruuslennon Alfa Centauriin. Pelissä perustetaan kaupunkeja ja niiden kasvun parantamiseksi viljellään maata ja rakennetaan teitä. Kaupunkeihin voi rakentaa erilaisia rakennuksia, jotka parantavat niiden ominaisuuksia; kasvu- ja rakennusnopeutta, puolustuskykyä sekä tutkimuksien edistämistä. Keksinnöt vaihtelevat pyörästä ydinvoimaan ja uuden tekniikan löytäminen avaa uusia mahdollisuuksia kehittyneemmille sotajoukoille ja keksinnöille.
Pelaaminen on vuoropohjaista. Pelin lajityyppiä kutsutaan myös 4X-strategiaksi.
Vastaanotto ja merkitys

Pelistä tuli välittömästi erittäin suosittu, ja se kuuluu yhä kaikkien aikojen arvostetuimpien tietokonepelien joukkoon. Peli arvosteltiin Suomessa Pelit-lehden ensimmäisessä numerossa huippuarvosanoin (Pelit 1/92, 96 pistettä). Amiga Format -lehti antoi pelille arvosanan 94 % arvostelussaan, ja ACE -lehti antoi pelille arvosanan 95 %. Peli on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.
Civilization tunnetaan myös Internet-meemistä, jossa Mahatma Gandhi uhkailee ydinaseilla. Laajalle levinneen virhekäsityksen mukaan pelissä olisi ohjelmointivirhe, jonka seurauksena rauhan ja väkivallattomuuden kannattajana tunnettu Gandhi muuttuu sodanlietsojaksi saatuaan käyttöönsä ydinaseita. Tarinan mukaan pelin johtajahahmoille on annettu soitaisuutta määrittelevä luku asteikolla 1–10, ja Gandhin sotaisuus on matalin mahdollinen eli 1. Demokraattisen hallintomuodon käyttöön ottaminen laskee pelissä sivilisaation johtajan aggressiivisuutta kahdella pykälällä. Gandhilla uudeksi arvoksi tulisi tällöin −1, mutta koska peli ei pysty käsittelemään negatiivisia lukuja, aggressiivisuus hyppääkin nollasta arvoon 255. Sid Meierin mukaan kyse on kuitenkin pelkästä huhusta. Pelisuunnittelija Brian Reynoldsin mukaan johtajien sotaisuus määritellään todellisuudessa asteikolla 1–3, ja Gandhi kuuluu matalimpaan kolmannekseen lukuisten muiden johtajien kanssa. Hyppäys lukuun 255 ei sitä paitsi tekisi Gandhista sen sotaisampaa kuin niistä johtajista, joiden sotaisuus on jo valmiiksi määritelty korkeimmaksi mahdolliseksi. Reynoldsin mukaan Civilizationin tekoäly alkaa aina käyttäytyä holtittomasti saatuaan käyttöönsä ydinaseita, mutta Gandhin uhkailu jäi pelaajien mieleen erityisen hyvin, mikä lienee johtanut legendan syntyyn.
Aiheesta muualla

Wikimedia Commonsissa on kuvia tai muita tiedostoja aiheesta .
Sid Meier's Civilization MobyGamesissa (englanniksi)
Civilization Hall of Light -sivustolla (englanniksi)
Civilization Internet Movie Databasessa (englanniksi)
Apolyton – Civilization pelisarja ja muut aiheeseen liittyvät pelit
Civfanatics
Civilization FAQ (Arkistoitu – Internet Archive)
Kuvankaappaus pelistä
”Tervehdys M. Gandhilta, intialaisten hallitsijalta ja kuninkaalta. Sanojemme tukena ovat YDINASEET!”
Don’t Come Knocking

| Don’t Come Knocking |
| --- | --- |

Ohjaaja:  Wim Wenders
Käsikirjoittaja:   Sam Shepard  Wim Wenders 
Tuottaja:  Peter Schwartzkopff
Säveltäjä:  T-Bone Burnett
Kuvaaja:  Franz Lustig
Leikkaaja:  Peter Przygodda Oli Weiss
Tuotantosuunnittelija:  Nathan Amondson
Pukusuunnittelija:  Caroline Eselin
Pääosat:   Sam Shepard  Jessica Lange  Tim Roth 
Valmistustiedot
Valmistusmaa:  Saksa, Ranska, Yhdysvallat
Tuotantoyhtiö:  Reverse Angle Production Arte France Cinéma Reverse Angle International
Levittäjä:  Sony Pictures Classics Fandango at Home (käännä suomeksi)
Ensi-ilta:  2005
Kesto:  113 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Don’t Come Knocking on vuonna 2005 ensi-iltansa saanut Wim Wendersin ohjaama road movie -elokuva, jonka pääosissa nähdään Sam Shepard, Jessica Lange ja Tim Roth. Käsikirjoituksesta vastaavat Shepard ja Wenders.
Juoni

Howard Spence (Shepard), ikääntyvä ja rankasti elävä lännenelokuvien tähti päättää yhtäkkiä paeta uusimman elokuvansa kuvauspaikalta allaan olevalla hevosella jossain Utahin aavikolla. Hän päätyy aluksi vanhaan kotikaupunkiinsa Elkoon Nevadan osavaltioon ja sitten Montanan Butteen, josta löytää naisen (Jessica Lange), jonka parikymmentä vuotta aiemmin tapasi ja jätti ollessaan kuvauksissa siellä päin. Toinen etsijähahmo elokuvassa on nuori Sky-niminen nainen (Sarah Polley), joka on tuomassa äitinsä tuhkauurnaa kotikaupunkiinsa Butteen. Howard Spenceä jahtaa vakuutusyhtiön tosikko etsivä Sutter (Tim Roth), jonka tehtävä on löytää Spence jotta kuvaukset voisivat jatkua.
Arvioita

Turun Sanomien Tapani Maskulaa elokuvassa viehättivät tuttujen western-miljöiden hyödyntäminen sekä melodramaattisena elementtinä että pelkistettynä vieraannuttamiskeinona. Wendersin kuvasommitelmien hän sanoi aluksi tehoavan avaruudellaan, mutta kutistuvan sitten ”pikkukaupungin tunkkaisuutta taltioiviksi teatraalisiksi asetelmiksi”. Myöskään käsikirjoittajana toimineen ja pääosaa näyttelevän Shepardin panos ei Maskulan mielestä yllä elokuvien Paris, Texas (1984) tai Hulluna rakkaudesta (1985) tasolle.
Käännös suomeksi
Diane Sawyer

| Diane Sawyer |
| --- | --- |
 Sawyer vuonna 2011.
Henkilötiedot
Syntynyt: 22. joulukuuta 1945 (ikä 78) Glasgow, Kentucky, Yhdysvallat
Kansalaisuus:   Yhdysvallat
Ammatti:  toimittaja
Puoliso:  Mike Nichols (vih. 1988; k. 2014)
Muut tiedot
Aktiivisena:  1962–
Lila Diane Sawyer (s. 22. joulukuuta 1945 Glasgow, Kentucky) on yhdysvaltalainen televisiotoimittaja ja entinen uutisankkuri. Hän työskenteli yhdeksän vuotta CBS News -yhtiössä, ja vuodesta 1989 hän on työskennellyt ABC News -yhtiössä. Hän on ollut uutisankkurina muun muassa ohjelmissa ABC World News ja Good Morning America. Uransa alkuaikoina hän työskenteli Yhdysvaltain presidentti Richard Nixonille.
Ura

Sawyer aloitti uransa vuonna 1967 WLKY-TV-kanavalla Louisvillessa, Kentuckyssa. 1970-luvulla hän työskenteli Yhdysvaltain presidentti Richard Nixonille ja muun muassa auttoi tätä kirjoittamaan muistelmansa. Hän myös auttoi valmistelemaan Nixonia tämän kuuluisiin haastatteluihin David Frostin kanssa.  Nixonin puolustaja ja luottoystävä rabbi Baruch Korff väitti, että Sawyer oli Watergate-skandaaliin liittyvä salainen tiedonlähde syvä kurkku. Vuonna 2005 henkilöksi paljastui W. Mark Felt.
1980-luvulla Sawyer työskenteli yhdeksän vuotta CBS News -kanavalla, muun muassa CBS Morning News -ohjelman uutisankkurina. Hän oli 60 Minutes -ohjelman ensimmäinen naiskirjeenvaihtaja.
Vuonna 1989 Sawyer siirtyi ABC Newsille. Hän oli uutisankkurina ohjelmassa Primetime, vuosina 1999–2009 ohjelmassa Good Morning America ja vuosina 2009–2014 ohjelmassa World News, minkä jälkeen hän siirtyi yhtiössä toiseen rooliin, jossa hän keskittyy erikoisraportteihin ja haastatteluihin.
Sawyer on saanut työstään muun muassa Peabody-palkinnon, Robert F. Kennedy Journalism Award -palkintoja, sekä Emmy-palkintoja.
Yksityiselämä

Sawyer oli naimisissa elokuvaohjaajan Mike Nicholsin kanssa vuodesta 1988 tämän kuolemaan vuonna 2014 asti.
Aiheesta muualla

Kuvia tai muita tiedostoja aiheesta Diane Sawyer Wikimedia Commonsissa
Egyptin myöhäiskausi

Esidynastinen Egypti
Protodynastinen kausi
Dynastinen Egypti
Thiniittikausi
Vanha valtakunta
Ensimmäinen välikausi
Keskivaltakunta
Toinen välikausi
Uusi valtakunta
Kolmas välikausi
Nubialaisdynastia
Egyptin myöhäiskausi
Persian kausi
Ptolemaiosten hallitsijasuku
Egyptin dynastiat
Egyptin faaraot
Osa artikkelisarjaa
Egyptin myöhäiskausi on ajanjakso, joka käsittää dynastiat 26.-31. Myöhäiskausi alkoi, kun Psametik I 600-luvun lopulla eaa. nousi valtaan ja muinaisen Egyptin vallanneet nubialaiset ajettiin takaisin etelään. Hän perusti Egyptin viimeisen kotimaisen, 26. dynastian, jonka faaraoista huomattavin oli Nekho II.
Vuonna 525 eaa. Persian kuningas Kambyses II valloitti Egyptin. 300-luvulla eaa. Egypti sai vielä joksikin ajaksi itsenäisyytensä takaisin, mutta Persia valloitti maan uudestaan vuonna 343 eaa.  Tällöin uudestaan alkanut persialaisvalta kesti kuitenkin vain 11 vuotta, sillä Makedonian kuningas Aleksanteri Suuri valloitti Egyptin itselleen 332 eaa. Tämän jälkeen Egyptin faaraoksi ei noussut enää ainuttakaan aitoa egyptiläistä, vaan Aleksanteri Suuren jälkeen maata hallitsivat makedonialainen Ptolemaios I ja hänen jälkeläisensä, Ptolemaiosten hallitsijasuku, kunnes maa vuonna 30 eaa. joutui Rooman valtaan.
Diego Kisai

Diego Kisain patsas
Pyhä Diego Kisai (myös Didacus Kisai tai Kizayemon; jap. ディエゴ喜斉 ; 1533 Okayama, Japani – 5. helmikuuta 1597 Nagasaki, Japani) oli japanilainen kristinuskoon kääntynyt buddhalainen, jesuiitta, pyhimys ja yksi Nagasakin ristiinnaulituista marttyyreistä. Hän oli naimisissa oleva maallikko ja yhden pojan isä. Paavi Urbanus VIII julisti hänet autuaaksi 14. syyskuuta 1627 ja autuas paavi Pius IX julisti hänet pyhimykseksi 8. kesäkuuta 1862.
Dátkojávri

Sijainti Finnmarkin läänissä.
Dátkojávri on järvi Norjan Koutokeinossa. Järven pinta-ala on 4,22 km². Järvi kuuluu Alattio-Koutokeinojoen vesistöön.
Digão (jalkapalloilija)

| Henkilötiedot |
| --- | --- | --- | --- |
Koko nimi: Rodrigo Izecson dos Santos Leite
Syntymäaika: 14. lokakuuta 1985 (ikä 38)
Syntymäpaikka:  Brasília, Brasilia
Pelipaikka: keskuspuolustaja
Pituus: 194 cm
Junioriseurat
2003–2004:  São Paulo
2004–2005:  UC Sampdoria
2004–2005:  AC Milan
Seurat
| Vuodet | Seura | O | (M) |
| 2005–2011 |  AC Milan | 1 | (0) |
| 2005–2007 |  → A.C. Rimini 1912 (laina) | 23 | (0) |
| 2008–2009 |  → Standard Liège (laina) | 1 | (0) |
| 2009–2010 |  → US Lecce (laina) | 2 | (0) |
| 2010 |  → FC Crotone (laina) | 0 | (0) |
| 2010–2011 |  → FC Penafiel (laina) | 11 | (0) |
| 2012–2013 |  New York Red Bulls | 0 | (0) |
| Yhteensä | Yhteensä | 38 | (0) |
 Seurajoukkueuran tilastot kattavat vain kansalliset sarjat, päivitetty 19. heinäkuuta 2013.
Rodrigo Izecson dos Santos Leite, joka tunnetaan paremmin nimellä Digão, (s. 14. lokakuuta 1985) on brasilialainen jalkapalloilija, jonka pelipaikka on keskuspuolustaja. Vasenjalkainen Digão on tällä hetkellä ilman seuraa. Hänen kasvattajaseuransa on brasilialainen São Paulo Futebol Clube, jossa hän myös aloitti ammattilaisuransa.
Ura

Vuonna 2005 Digão ostettiin AC Milaniin, missä hän ei kuuden vuoden jaksollaan pelannut kuin yhden ottelun, vaan vietti lähes koko ajan lainalla pääosin muissa italialaisseuroissa. Vuonna 2012 yhdysvaltalainen New York Red Bulls osti Digãon Milanilta. Hän ei pelannut New Yorkin ajallaan yhtään ottelua Red Bullsin paidassa. Heinäkuussa 2013 Red Bulls ja Digão purkivat sopimuksensa yhteisymmärryksessä.
Yksityiselämä

Digãon veli Ricardo Izecson dos Santos Leite, joka tunnetaan paremmin nimellä Kaká, on myös jalkapalloilija. Digão ja Kaká pelasivat yhdessä São Paulossa ja Milanissa. Kaká on vuoden 2002 maailmanmestari ja lisäksi hänet valittiin maailman parhaaksi jalkapalloilijaksi vuonna 2007. Digão kutsui Ricardoa pienenä Kakáksi ja tällä samalla nimellä hänet tunnetaan nykyäänkin.